बताया जाता है कि यह कैफे अधिवक्ताओं की देख रेख में ही चलाया जा रहा था। इसके अध्यक्ष बार टैक्स एसोशिएसन के अध्यक्ष ओमप्रकाश गुप्ता है। अधिकारियों के द्वारा क्लब कैफे पर कार्यवाही करने की जानकारी पाकर कैफे के अध्यक्ष ओमप्रकाश गुप्ता अपने साथी अधिवक्ता रामपाल सिंह के साथ मौके पर पहुंचे, जिसके बाद पुलिस के अधिकारी दोनो अधिवक्ताओं को कोतवाली ले गये, अधिवक्ताओं का अरोप है कि कोतवाली में दोनों अधिवक्ताओं का मोबाइल ले लिया गया। इस बात की जानकारी जब अधिवक्ताओं को हुई तो वह सभी लोग विरोध करते हुये डीएम शीतल वर्मा से मिलने के लिये पहुंचे, लेकिन जब डीएम नही मिली, तो आक्रोशित अधिवक्ता लालबाग चौराहे पर आकर प्रर्दशन करने लगे। इसी बीच जिला जज राजेन्द्र कुमार के बुलाने पर एसपी प्रभाकर चौधरी उनके चैम्बर में पहुंचे। इसी बीच एसपी की सुरक्षा में तैनात दरोगा की अधिवक्ताओं ने पिटाई कर दी। पिटाई का वीडीओं सोशल मीडिया में वायरल होने के बाद अधिवक्ता और पुलिस प्रशासन आमने सामने आ गया है।